b'\n_START_ARTICLE_\nSelsnepe\n_START_SECTION_\nGiftstoffer\n_START_PARAGRAPH_\nSelsnepe er en av de giftigste plantene i Norge, alt etter hvordan man definerer giftighet. Det som gj\xc3\xb8r selsnepe spesielt farlig, er at det ikke finnes motgift. P\xc3\xa5 slutten av 70-tallet, hadde ca. halvparten av alle forgiftninger d\xc3\xb8delig utgang. Stilken og jordstengelen inneholder en melkesaft som raskt blir guloransje ved kontakt med luft, den er noe oljeaktig og med lukt som kan minne om lukten av mus, gulr\xc3\xb8tter eller pastinakk. Ettersom planten har hvite rotknoller som kan minne litt om pastinakkgr\xc3\xb8nnsaken, kan den forveksles med denne._NEWLINE_Den gule melkesaften og r\xc3\xb8ttene inneholder giftstoffet cicutoxin, som kan stoppe signalgangen i sentralnervesystemet hos mennesker og dyr. Har man hatt kontakt med planten, b\xc3\xb8r man vaske hendene sv\xc3\xa6rt godt. Selv sm\xc3\xa5 mengder kan v\xc3\xa6re farlige.'